*Tämä artikkeli kertoo F1-maailmanmestari Jacques Villeneuvesta. Hänen samannimisestä sedästään kertoo Jacques Villeneuve (vanhempi).*

**Jacques Joseph Charles Villeneuve** O.Q. (s. 9. huhtikuuta 1971 Saint-Jean-sur-Richelieu, Québec, Kanada) on kanadalainen autourheilija. Hän on CART-sarjan mestari kaudelta 1995 ja Formula 1 -sarjan mestari kaudelta 1997. Jacques Villeneuven isä oli F1-kuljettajana myös tunnettu Gilles Villeneuve (k. 1982).

Villeneuve on ensimmäinen ja toistaiseksi ainoa F1-mestaruuden voittanut kanadalainen. Mestaruuden ansiosta Villeneuve on menestynein kanadalainen F1-kuljettaja. Toisena on hänen isänsä, Gilles Villeneuve. Jacques Villeneuve on Gilles Villeneuven lisäksi ainoa kanadalainen F1-kuljettaja, joka on voittanut F1-kilpailuja.

Villeneuven menestys F1:ssä oli parhaimmillaan uran alussa hänen ollessaan Williams-tallin kuljettaja vuosina 1996–1998.

Uran alku
---------

Villeneuven tie F1-luokkaan oli poikkeuksellinen. Kilpailuviettinsä hän sai laskettelusta, jossa oppi liikeratojen valitsemisen lisäksi myös tasapainoilua sekä silmien ja käsien välistä hallintakykyä. Hän jätti kokonaan karting-vaiheen väliin ja siirtyi 16-vuotiaana rata-autokilpailuihin. Ensimmäinen rata-auto oli Formula Ford 1600 ja ensimmäinen ralli mihin hän otti osaa oli Alfa Italian Tourism Championship.

CART (1994–1995)
----------------

Villeneuve ajoi CART-sarjassa vuosina 1994 ja 1995. Vuonna 1995 hän voitti sarjan mestaruuden. Hän voitti mestaruusvuotenaan tunnetun Indianapolisin 500 mailin ajon.

Formula 1
---------

### Williams (1996–1998)

Villeneuve ajoi Williams-uransa kahtena ensimmäisenä vuotena kaikki uransa yksitoista voittoa ja neljää lukuun ottamatta jokaisen palkintopallisijansa.

Jacques Villeneuve Kanadan GP:ssä vuonna 1996.
Kausi 1996 oli Villeneuven läpimurto. Villeneuve ajoi debyyttikilpailussaan paalupaikalle ja oli voittaa koko kisan. Hänen autonsa lämmöt nousivat kuitenkin liikaa, ja hän joutui päästämään tallikaverinsa Damon Hillin ohitseen sijoittuen itse toiseksi. Kauden aikana hän onnistui voittamaan neljä kilpailua ja oli yksitoista kertaa palkintopallilla. kokonaispisteissä hän sijoittui MM-sarjan toiseksi. 

Kaudella 1997 Villeneuve kävi mestaruustaistelua Ferrarin Michael Schumacherin kanssa. Villeneuve voitti seitsemän osakilpailua ja oli kahdeksan kertaa palkintopallilla. Viimeisessä kilpailussa Schumacher törmäsi tahallaan Villeneuveen tämän yrittäessä ohittaa hänet, mutta epäonnistui ja joutui itse keskeyttämään. Tapauksen takia Schumacher menetti hänelle kuuluvan MM-sarjan kakkostilan, joka meni Schumacherin rangaistuksen vuoksi Villeneuven silloiselle tallikaverille Heinz-Harald Frentzenille. Schumacherin keskeytettyä kilpailun Villeneuve pystyi jatkamaan vaurioituneella autollaan maaliin kolmannella sijalla, mikä ratkaisi maailmanmestaruuden Villeneuven hyväksi.

Kausi 1998 ei sujunut enää entiseen malliin Williamsin siihenastisen moottorivalmistajan Renault'n ja teknisen suunnittelijan Adrian Neweyn jätettyä tallin. Villeneuve sijoittui vasta MM-sarjan viidenneksi. Hän onnistui nousemaan palkintopallille kauden aikana kahdesti, koska auto ei ollut aivan McLarenin ja Ferrarin tasoa.

Villeneuve päätti vaihtaa seuraavaksi kaudeksi uuteen BAR-talliin, jossa oli mukana hänen ystäviään.

### BAR (1999–2003)

Kaudeksi 1999 hän siirtyi suurella budjetilla aloittaneeseen British American Racing (BAR) -talliin, jota johti Villeneuven hyvä ystävä Craig Pollock. Villeneuve jatkoi tallissa kaudelle 2003 saakka, muttei saavuttanut odottamaansa menestystä. Ensimmäisellä BAR-kaudellaan hän keskeytti 12 kauden 16:sta kilpailusta, eikä saavuttanut yhtäkään pistettä.

Kausi 2000 oli Villeneuven paras kausi BAR-tallissa. Tuolloin Villeneuve saavutti 17 MM-pistettä ja sijoittui sarjan kokonaispisteissä seitsemänneksi. Koko BAR-urallaan hän onnistui saavuttamaan vain kaksi palkintopallisijoitusta, jotka jäivät hänen uransa viimeisiksi.

### Renault (2004)

Villeneuve piti välivuotta kaudella 2004, mutta teki paluun kauden kolmeen viimeiseen kilpailuun päästyään Renault'lle korvaamaan potkut saanutta Jarno Trullia. Lähes vuoden kestänyt tauko näkyi Villeneuven ajamisessa, ja hänen tuloksensa olivat vaatimattomia. Pisteitä Villeneuve ei saavuttanut.

### Sauber ja BMW Sauber (2005–2006)

Villeneuve kotikilpailussaan 2006 Kanadan GP:n kisassa.
Kaudeksi 2005 hän siirtyi Sauber-tallin kilpakuljettajaksi. Kausi ei tuottanut hänelle suurempaa menestystä ja varsinkin kauden alku oli Villeneuvelle erityisen vaikea. Sen vuoksi huhut Villeneuven mahdollisista potkuista käynnistyivät taas tiedotusvälineissä. Kauden loppupuolella kanadalainen kuitenkin paransi suorituksiaan ja onnistui keräämään lopulta yhdeksän MM-pistettä. 

Villeneuve oli tehnyt Peter Sauberin kaksivuotisen sopimuksen ennen kauden 2005 alkua, mutta BMW:n ostettua Sauber-tallin osake-enemmistön, talli muuttui BMW Sauberiksi. Villeneuven sopimuksen pitävyyttä puitiin mediassa pitkään. Tiedotusvälineissä oltiin jo välillä varmoja, että BMW oli halukas purkamaan kanadalaisen sopimuksen ja etsimään hänelle korvaajaa. Voimakkaimmin Villeneuven paikkaajaksi veikattiin Heikki Kovalaista. *lähde?* Ennen kauden 2006 alkua BMW:n tallipäällikkö Mario Theissen ilmoitti kuitenkin Villeneuven ajavan tallissa alkavalla kaudella.

Kauden 2006 alussa Villeneuve ajoi pirteämmin kuin edellisellä kaudella ja pystyi kilpailemaan tasavertaisesti tallikaveriaan Nick Heidfeldia vastaan. Varsinkin aika-ajoissa Villeneuve esitti hyviä otteita. Niissä hän löi saksalaisen 7-5. Yllättäen Saksan GP:n jälkeen BMW kuitenkin tiedotti Villeneuven loukkaantuneen kilpailussa tapahtuneessa ulosajossa ja testikuljettaja Robert Kubican korvaavan hänet Unkarin osakilpailussa. 

Vaikka virallisten tietojen mukaan Villeneuve olikin loukkaantunut, silti yleisesti tiedettiin Jacquesin uran BMW:llä tulleen tiensä päähän. *lähde?* Lopullinen varmistus asialle oli BMW:n Unkarin kisan jälkeen tekemä ilmoitus siitä, että Kubica ajaa BMW:llä kauden loput kisat. Saksan osakilpailu 2006 jäi näin ollen Villeneuven uran viimeiseksi.

### Paluuyritys

Kauden 2009 aikana Villeneuve ilmoitti olevansa jälleen kiinnostunut F1-sarjassa ajamisesta. Hän vetosi siihen, että uusien sääntöjen ansiosta hänellä olisi mahdollisuus tähän. Myös MM-sarjaan kaudelle 2010 mukaan tulleet kolme uutta tallia olisivat saattaneet helpottaa hänen paluutaan. Villeneuve ei kuitenkaan ajanut kaudella 2010.

Le Mansin 24 tunnin ajo
-----------------------

Villeneuven ajama Peugeot 908 HDi FAP vuonna 2007.
Vuonna 2007 Villeneuve osallistui Le Mansin 24 tunnin ajoon Peugeot 908 HDi FAP -autolla, jota hän ajoi yhdessä espanjalaisen Marc Genén ja ranskalaisen Nicolas Minassianin kanssa. Kisaa oli jäljellä noin 100 minuuttia, kun Minassianin ajaessa autoa siihen iski öljynpaineen vuoto ja talli joutui keskeyttämään varikkopysähdyksestä huolimatta. Kilpailun voitti Audi R10:llä ajaneet Frank Biela, Emanuele Pirro ja Marco Werner.

Villeneuve osallistui myös vuoden 2008 Le Mansin 24 tunnin ajoon, jossa hän sijoittui tällä kertaa toiseksi. Kuljettajakolmikko johti kisaa useita tunteja, mutta menettivät johtonsa sateen myötä, 15 tunnin kohdalla käydyn varikkopysähdyksen aikana. Kilpailun voitti Audi Sport Team Joestilla ajaneet Allan McNish, Rinaldo Capello ja Tom Kristensen.

NASCAR
------

Villeneuve siirtyi vuonna 2007 Bill Davis Racing -talliin ja testasi ensimmäistä kertaa 10. syyskuuta 2007 NASCAR-autoa Talladegassa. Ensimmäisen kilpailunsa hän ajoi 22. syyskuuta Las Vegasissa, jossa Villeneuve sijoittui aika-ajoissa seitsemänneksi, mutta kilpailussa hän sijoittui kolaroinnin myötä vasta sijalle 21. Villeneuve ajoi kauden viimeiset seitsemän kilpailua Bill Davis Racingin Toyota Tundra -autolla NASCAR Craftsman Truck -sarjassa, jossa hän sijoittui sijalle 59 keräten yhteensä 615 pistettä. Villeneuve ajoi myös kaksi kilpailua Nextel Cupissa. Villeneuven tarkoituksena on osallistua samaan sarjaan myös vuonna 2008.

Jäätyään ilman sponsoria NASCAR Sprint Cup -sarjassa Villeneuve siirtyi ajamaan kilpaa vuoden 2008 Speedcar-sarjan viimeisiin kisoihin. Hän jatkaa sarjassa myös kaudella 2009 siirtyessään Speedcar Teamista Durango-talliin.

Ura muusikkona
--------------

Villeneuve on kirjoittanut omia kappaleitaan jo kilpaillessaan Japanissa alemmissa luokissa. Kuitenkin vasta vuonna 2006 hän julkaisi ensimmäisen kaupallisen singlensä, nimeltään "Accepterais-tu". Vuonna 2007 julkaistiin Villeneuven esikoisalbumi *Private Paradise*.

Saavutukset
-----------

### Saavutukset Champ Carissa

* Mestaruus 1995
* 33 kilpailua
* 5 voittoa
* 10 palkintokorokesijaa
* 266 pistettä
* 6 paalupaikkaa

| Kausi | Talli | Sijoitus | Osakilpailut | Pisteet | Voitot | Palkintopallisijat | Paalupaikat | Nopeimmat kierrokset |
| --- | --- | --- | --- | --- | --- | --- | --- | --- |
| 1994 | Team Green-Reynard-Ford | 6. | 16 | 94 | 1 | 3 | 0 | 0 |
| 1995 | Team Green-Reynard-Ford | 1. | 17 | 172 | 4 | 7 | 6 | 0 |
| Yhteensä (2 kautta) | 33 | 266 | 5 | 10 | 6 | 0 |

### F1-tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1996 | Rothmans Williams Renault | Williams FW18 | Renault V10 | ***AUS***2 | BRAKesk. | ARG2 | EUR1 | SMR11† | MONKesk. | ESP3 | *CAN*2 | *FRA*2 | *GBR*1 | GER3 | HUN1 | **BEL**2 | ITA7 | *POR*1 | ***JPN***Kesk. |  |  |  | **78** | **2.** |
| 1997 | Rothmans Williams Renault | Williams FW19 | Renault V10 | **AUS**Kesk. | ***BRA***1 | **ARG**1 | **SMR**Kesk. | MONKesk. | **ESP**1 | CANKesk. | FRA4 | **GBR**1 | GERKesk. | HUN1 | ***BEL***5 | ITA5 | ***AUT***1 | LUX1 | **JPN**DSQ | **EUR**3 |  |  | **81** | **1.** |
| 1998 | Winfield Williams | Williams FW20 | Mecachrome V10 | AUS5 | BRA7 | ARGKesk. | SMR4 | ESP6 | MON5 | CAN10 | FRA4 | GBR7 | AUT6 | GER3 | HUN3 | BELKesk. | ITAKesk. | LUX8 | JPN6 |  |  |  | 21 | 5. |
| 1999 | British American Racing | BAR 01 | Supertec V10 | AUSKesk. | BRAKesk. | SMRKesk. | MONKesk. | ESPKesk. | CANKesk. | FRAKesk. | GBRKesk. | AUTKesk. | GERKesk. | HUNKesk. | BEL15 | ITA8 | EUR10† | MALKesk. | JPN9 |  |  |  | 0 | 21. |
| 2000 | Lucky Strike Reynard BAR Honda | BAR 002 | Honda V10 | AUS4 | BRAKesk. | SMR5 | GBR16† | ESPKesk. | EURKesk. | MON7 | CAN15† | FRA4 | AUT4 | GER8 | HUN12 | BEL7 | ITAKesk. | USA4 | JPN6 | MAL5 |  |  | 17 | 7. |
| 2001 | Lucky Strike BAR Honda | BAR 003 | Honda V10 | AUSKesk. | MALKesk. | BRA7 | SMRKesk. | ESP3 | AUT8 | MON4 | CANKesk. | EUR9 | FRAKesk. | GBR8 | GER3 | HUN9 | BEL8 | ITA6 | USAKesk. | JPN10 |  |  | 12 | 7. |
| 2002 | Lucky Strike BAR Honda | BAR 004 | Honda V10 | AUSKesk. | MAL8 | BRA10† | SMR7 | ESP7 | AUT10† | MONKesk. | CANKesk. | EUR12 | GBR4 | FRAKesk. | GERKesk. | HUNKesk. | BEL8 | ITA9 | USA6 | JPNKesk. |  |  | 4 | 12. |
| 2003 | Lucky Strike BAR Honda | BAR 005 | Honda V10 | AUS9 | MALDNS | BRA6 | SMRKesk. | ESPKesk. | AUT12 | MONKesk. | CANKesk. | EURKesk. | FRA9 | GBR10 | GER9 | HUNKesk. | ITA6 | USAKesk. | JPN  |  |  |  | 6 | 16. |
| 2004 | Mild Seven Renault F1 Team | Renault R24 | Renault V10 | AUS  | MAL  | BHR  | SMR  | ESP  | MON  | EUR  | CAN  | USA  | FRA  | GBR  | GER  | HUN  | BEL  | ITA  | CHN11 | JPN10 | BRA10 |  | 0 | 22. |
| 2005 | Sauber Petronas | Sauber C24 | Petronas V10 | AUS13 | MALKesk. | BHR11† | SMR4 | ESPKesk. | MON11 | EUR13 | CAN9 | USADNS | FRA8 | GBR14 | GER15 | HUNKesk. | TUR11 | ITA11 | BEL6 | BRA12 | JPN12 | CHN10 | 9 | 14. |
| 2006 | BMW Sauber F1 Team | BMW Sauber F1.06 | BMW V8 | BHRKesk. | MAL7 | AUS6 | SMR12 | EUR8 | ESP12 | MON14 | GBR8 | CANKesk. | USAKesk. | FRA11 | GERKesk. | HUN  | TUR  | ITA  | CHN  | JPN  | BRA  |  | 7 | 15. |

### Saavutukset NASCARissa

| Kausi | Talli | Sijoitus | Osakilpailut | Pisteet | Voitot | Palkintopallisijat | Paalupaikat | Nopeimmat kierrokset |
| --- | --- | --- | --- | --- | --- | --- | --- | --- |
| 2007 | Bill Davis Racing | 42. | 7 | 615 | 0 | 0 | 0 | 0 |
| Yhteensä | 7 | 615 | 0 | 0 | 0 | 0 |

### Nextel Cup

| Kausi | Talli | Sijoitus | Osakilpailut | Pisteet | Voitot | Palkintopallisijat | Paalupaikat | Nopeimmat kierrokset |
| --- | --- | --- | --- | --- | --- | --- | --- | --- |
| 2007 | Bill Davis Racing | 42. | 2 | 140 | 0 | 0 | 0 | 0 |
| Yhteensä | 2 | 140 | 0 | 0 | 0 | 0 |

Speedcar Series -tulokset
-------------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Speedcar Team | SEN1  | SEN2  | SEP1  | SEP2  | BHR16 | BHR2Kesk. | DUB19 | DUB2Kesk. |  |  | 3 | 14. |
| 2008–2009 | Durango | DUB16 | DUB2C | BHR110 | BHR2Kesk. | LOS15 | LOS2Kesk. | DUB1  | DUB2  | BHR1  | BHR2  | 7 | 11. |

Formula E -tulokset
-------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2015–16 | Venturi | BEI14 | PUT11 | PDEDNS | BNA  | MEX  | LBH  | PAR  | BER  | LON  | LON  | 0 | 19. |
|

Lähteet
-------

1. 1 2  L'Encyclopédie canadienne (verkkoversio)View and modify data on Wikidata. Tieto on haettu Wikidatasta.
2. ↑  FIA Formula One World Drivers Champions 1950–2007 Formula1.com. Viitattu 10.6.2008. (englanniksi)
3. ↑  STATS F1: Statistics Nations – Wins – By driver – Canada • STATS F1 *www.statsf1.com*. Viitattu 11.8.2017. (englanniksi)
4. ↑  Stuart, Greg: Snowmobiles, BMXs and skiing: Why karting isn't the only starting point for F1 drivers *Formula1.com*.  22.4.2020. Formula One World Championship Limited. Viitattu 30.7.2020. (englanniksi)
5. ↑  Hall of Fame: Jacques Villeneuve Formula1.com. Viitattu 10.6.2008. (englanniksi)
6. ↑  Jacques Villeneuve aikoo palata F1-huipulle kuljettajana *Iltasanomat* 7.7.2009 Viitattu 2.10.2009

Aiheesta muualla
----------------

* Kuvia tai muita tiedostoja aiheesta **Jacques Villeneuve** Wikimedia Commonsissa

* Jacques Villeneuven viralliset kotisivut (Arkistoitu – Internet Archive)

Formula 1 -luokan kuljettajien maailmanmestarit

|  |  |  |  |  |
| --- | --- | --- | --- | --- |
| **1950-luku:**
*1950:* Italia G. Farina*1951:* Argentiina J. M. Fangio*1952:* Italia A. Ascari*1953:* Italia A. Ascari*1954:* Argentiina J. M. Fangio*1955:* Argentiina J. M. Fangio*1956:* Argentiina J. M. Fangio*1957:* Argentiina J. M. Fangio*1958:* Yhdistynyt kuningaskunta M. Hawthorn*1959:* Australia J. Brabham

**2000-luku:**
*2000:* Saksa M. Schumacher*2001:* Saksa M. Schumacher*2002:* Saksa M. Schumacher*2003:* Saksa M. Schumacher*2004:* Saksa M. Schumacher*2005:* Espanja F. Alonso*2006:* Espanja F. Alonso*2007:* Suomi K. Räikkönen*2008:* Yhdistynyt kuningaskunta L. Hamilton*2009:* Yhdistynyt kuningaskunta J. Button

 | **1960-luku:**
*1960:* Australia J. Brabham*1961:* Yhdysvallat P. Hill*1962:* Yhdistynyt kuningaskunta G. Hill*1963:* Yhdistynyt kuningaskunta J. Clark*1964:* Yhdistynyt kuningaskunta J. Surtees*1965:* Yhdistynyt kuningaskunta J. Clark*1966:* Australia J. Brabham*1967:* Uusi-Seelanti D. Hulme*1968:* Yhdistynyt kuningaskunta G. Hill*1969:* Yhdistynyt kuningaskunta J. Stewart

**2010-luku:**
*2010:* Saksa S. Vettel*2011:* Saksa S. Vettel*2012:* Saksa S. Vettel*2013:* Saksa S. Vettel*2014:* Yhdistynyt kuningaskunta L. Hamilton*2015:* Yhdistynyt kuningaskunta L. Hamilton*2016:* Saksa N. Rosberg*2017:* Yhdistynyt kuningaskunta L. Hamilton*2018:* Yhdistynyt kuningaskunta L. Hamilton*2019:* Yhdistynyt kuningaskunta L. Hamilton

 | **1970-luku:**
*1970:* Itävalta J. Rindt*1971:* Yhdistynyt kuningaskunta J. Stewart*1972:* Brasilia E. Fittipaldi*1973:* Yhdistynyt kuningaskunta J. Stewart*1974:* Brasilia E. Fittipaldi*1975:* Itävalta N. Lauda*1976:* Yhdistynyt kuningaskunta J. Hunt*1977:* Itävalta N. Lauda*1978:* Yhdysvallat M. Andretti*1979:* Etelä-Afrikka J. Scheckter

**2020-luku:**
*2020:* Yhdistynyt kuningaskunta L. Hamilton*2021:* Alankomaat M. Verstappen*2022:* Alankomaat M. Verstappen*2023:* Alankomaat M. Verstappen

 | **1980-luku:**
*1980:* Australia A. Jones*1981:* Brasilia N. Piquet*1982:* Suomi K. Rosberg*1983:* Brasilia N. Piquet*1984:* Itävalta N. Lauda*1985:* Ranska A. Prost*1986:* Ranska A. Prost*1987:* Brasilia N. Piquet*1988:* Brasilia A. Senna*1989:* Ranska A. Prost

 | **1990-luku:**
*1990:* Brasilia A. Senna*1991:* Brasilia A. Senna*1992:* Yhdistynyt kuningaskunta N. Mansell*1993:* Ranska A. Prost*1994:* Saksa M. Schumacher*1995:* Saksa M. Schumacher*1996:* Yhdistynyt kuningaskunta D. Hill*1997:* Kanada J. Villeneuve*1998:* Suomi M. Häkkinen*1999:* Suomi M. Häkkinen

 |

CART/Champ Car -mestarit

1979:  Rick Mears ·  
1980:  Johnny Rutherford ·  
1981:  Rick Mears · 
1982:  Rick Mears ·  
1983:  Al Unser ·  
1984:  Mario Andretti ·  
1985:  Al Unser ·  
1986:  Bobby Rahal · 
1987:  Bobby Rahal ·  
1988:  Danny Sullivan ·  
1989:  Emerson Fittipaldi ·  
1990:  Al Unser Jr ·  
1991:  Michael Andretti ·  
1992:  Bobby Rahal ·  
1993:  Nigel Mansell ·  
1994:  Al Unser Jr ·  
1995:  Jacques Villeneuve ·  
1996:  Jimmy Vasser ·  
1997:  Alex Zanardi · 
1998:  Alex Zanardi ·  
1999:  Juan Pablo Montoya ·  
2000:  Gil de Ferran · 
2001:  Gil de Ferran ·  
2002:  Cristiano da Matta ·  
2003:  Paul Tracy ·  
2004:  Sébastien Bourdais · 
2005:  Sébastien Bourdais · 
2006:  Sébastien Bourdais · 
2007:  Sébastien Bourdais


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Japani

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |

 |